2 ISIGIDIMI SAMAXOSA, DECEMBER 1, 1875.

ke ezibonisa ukuhluma komsebenzi ka Tixo pakati kwabantsundu. Eyokuqala yile yokuba kaloku leremente kuza kufuneka ukuba incedise nayo ekuxaseni abafundisi: kuza kuzaliseka ilizwi elatetwa ngumfo otile nge Jubili yase Mkubiso wati “Nina bantsundu kade nibelekiwe ngoku kutiwa yihlani nizimele ngezenu inyawo.” Le yase Dikeni iremente yeuye yezokuqala pakati kwabantsundu, iselinexesha elingapezu kwamashumi amahlanu eminyaka iko, kanti noko kumhla iza kuqala ukuzimela ngezayo inyawo. Umnqweno wetu ngayo ngowokuti yanga ingayisikelela Inkosi ekwenjeni njalo kwayo. Yanga nayo ingawa ngedolo kube kupela kuba amehlo ento yonke azakukangela kuyo, ekangela ukuba iremente yabantsundu inokwenza ntonina emva kokuba iselinexesha elingakanana incedwa.

Eyesibini indawo, neyona mhlaumbi ingapezu kwazo zonke nezinye, ibe yeyo- kuba kubafundisi ebekuza kunyulwa kubo bekuko nabantsundu. Kwelicala le Free Church kube kumhla ize ibeko into enjalo. Siti ke ubukulu balondawo abunakubaliswa, kuba akunakuze kuqondakale ukuzinza kwelizwi ngalo lonke ixesha elise sezandleni zabamhlope bodwa. Koqala ukucaca xa sebanele abantsundu abapete iremente zabantsundu ; ngokukodwa xa nazo sezitumela abafundisi kwizizwe ezise semnyameni. Ubufanele ngoko ukuba ngumtandazo womntu wonke pkolwayo ukuba u-Tixo atumele amawaka abasebenzi abantsundu. Akatsho yinina elizwini ukuti.—“Okwenene luninzi lona uvuno, kodwa abavuni bancinane. *Tandazani Ice ngoko* ukuba umnini kuvuna atumele abavuni esitiyeni sake.” Ababewutandaza lomtandazo bayakubulela ukubona inkosi ingati iya bapendula nakuba kuse kancinane.

Eyesitatu indawo ebiko kulontlanganiso, intsha kweziremente ze Free Church, ibiyeyokuti abantu abangamalungu ere- mente mabazinyulele ngokwabo umfundisi wokubaluleka abakokele. Ngapambili londawo ibifezwa ngabafundisi bodwa, ukuti unantsi makaye ekutini. Namhla ke kwiremente eseziqinile kunikwa amandla okuzinyulela ngokwazo pakati kwabanokufumaneka.

Umsebenzi walo mini asingebi sawuca-

zulula apa. Sesingafumana siti wapelela ekubeni iremente ibize u-Mr. P. J. Mzimba ukuba abe ngumfundisi wayo. Bati abafundisi bakuba bexoxile ngalo ololubizo bavumelana ukuba balubeke ezandleni zika Mr. Mzimba lowo, kuviwe ukuba uya kuluvumana yena. Lwanikezelwa kuye ngumfo ka Ross omkulu wati “Asikuko nokuba ndinovuyo ukubeka esandleni sako isibizo sokuqala esenziwe ngabantu bakowenu kuwe sokuba uze kuba ngumfundisi wabo. Wena ungowokuqala oke wakulendawo ukuyo namhlanje,” watsho wati “kufunwa ke ukuviwa ukuba uyavuma akuvumi kusini na?” Ute omnye ukupendula “Ekubeni ndibizwa yiyo iremente ndiya vuma, ndisiti yanga Inkosi ingaba nam.”

Waba uyapela ke umsebenzi walomini, imini eya kuhlala ikumbuleka kude kube nini kwiremente yase Dikeni, ebifanele ukuba yimini enkulu kubo bonke abantsundu.

Okwangoku sowapeta lamazwana ngo- kubika ukuba abafundisi bamise usuku Iwesibini ku December ukuze ibe yimini yokubekwa izandla kwalowo ka Mzimba. Umsebenzi uya kuqala ngexesha leshumi elinesinye. Koti nge Sabata elandelayo ashumayele intshumayelo yokuqala ukuba ebekwe izandla.

LOVEDALE MISSIONARY
INSTITUTION.

Intlanganiso yokupela komsebenzi walo mnyaka we 1875 olunge nale Institution iyakubako ngo December ngomhla 22. Umsebenzi uya kuqala ngexesha leshumi kusasa, baze abafundi bacitakale kwa- ngalomini. Zonke izihlobo ze Institution ziyamenywa ukuze zibeko.

Usuku ekuya kupindwa ngalo ukungenwa woba ngumhla wokuqala ku February 1876. Ngolo lusuku kobako uviwo lwabafuna ukungena. Abakufunayo ukungena baya celwa ukuze babeko ngosuku olumisiweyo. Ukufika mva kungenisa inkatazo.

Odubule unyana—Elinye lamapepa ase Queenstown liti, “U-Siqungati, umninawe ka Ngangelizwe ute edubula unomyayi, wati xa atsala incukumiso yompu kanti upangelelana nokudlula konyana wake, imbumbulu yacanda emipungeni. Ute umntwana pambi kokuba aqauke wakala ngeliti ‘ Bawo undibulele,’ watsho waqauka. Kutiwa usizi luka yise alubaliswa.”

 I-BURSARI ZASE LOVEDALE

I-BUBSABI KA ECKHARDT.

Ekuvulweni kwe Lovedale Missionary Institu­tion ngomhla 2 ka February 1876, i-Bursari ka Eckhardt, yemali eyashiywa ngu Cathrine Eck­hardt, iyakuvulekela ukuba izanyelwe ngamadodana Amaxosa nawa Mamfengu nawa Malawo.

Ixabiso lale bursari ziponti ezilishumi (£10) ngomnyaka. Opumeleleyo angayifumana iminyaka emitatu ukuba uzipete ngokufanelekileyo, nasezi- fundweni uquba ngokutandekayo njengoko kumana ukubonakala eluviweni lokupela komnyaka.

Izinto abaya kuviwa kuzo abantu zoba kwazezo bayakulingwa kuzo abazamela eka Govan i-Bursari. Ukuviwa kwabazifunayo kuya kuhlanganiswa kube mini nye kuzo zombini, imibuzo ibe minye.

Intlanganiso yabafundisi base Lovedale iya bacela abafuna ukuzizamela ezi bursari ukuze babe neziqiniselo zezimilo zabo.

I-BURSARI KA GOVAN’.

Le bursari iveliswe zizihlobo zika Rev. William Govan obelapa e-Lovedale, zihlangene nabebefu- ndiswa nguye, ixabiso layo ikwishumi elinesibini (£12) leponti ngomnyaka. Oyifumeneyo womana efumana lomali iminyaka ide ibe mitatu. lyakuqala ukunikwa ngomnyaka we 1876. Kunqweneleka ukuba zihlale zikunjulelwa ezindawo : —

1. Otanda ukuyizamela kumlungele nokuba ungowalupina uhlanga nebala.
2. Abafuna ukuze bayizamele mabaze batumele amagama abo kwakunye neziqiniselo ezikolekileyo zezimilo zabo, bazitumele ku Mongameli wentlanganiso egcina lomali ye bursari ngapambili komhla wokuqala ka January 1876, nokuba kungawo kanye.
3. Oya kuyifumana woba ngopumelele kwimi- buzo eyakubalwa emapepeni. Ololuviwo ke lobako apa e-Lovedale ngolwe Sitatu nolwe Sine evekini ku February ngemini zesibini neyesitatu kuye nge 1876.
4. Opumeleleyo kuya kufuneka ukuba imfundo yake ayiqube e-Lovedale ngalo lonke ixesha asayi fumanayo lomali ye bursari.
5. Isimilo esingakolisiyo singenza ukuba apu- lukane nayo umntu nokuba kuninina—Abaya kwahlula londawo yoba yintlanganiso yabafundisi base Lovedale neya Bakangeli Bemali.
6. Izinto abaya kuviwa kuzo abafuna ukulinga zoba zezi:—
7. . Ekubaleni kopelwa nge Compound Pro­

portion kuqukwa i-Vulgar ne Decimal Fractions.

1. . I-Grammar yamangesi kunye ne Analysis.
2. . I-Geography exela ukuma nokumelana

kwamazwe.

1. . Imbali (a) Kweyase Great Britain kusu-

selwa kumnyaka we 1603 kuye kowe 1709. (b) Eyale koloni sikuyo.

(5). Izibalo Ezingcwele—Incwadi zika Samuel zombini neye Zenzo zaba Postile.

William J. B. Moir.

Umongameli Wabapatiswa-Mali.